ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራዊ ገዛኢ ነጋሲ፡ ወትሩ ተማሃራይ ገጣማይ እየ 11 ጉንቦት 2019 ኣብ ሆላንድ ዝነብር ኤርትራዊ ገጣማይ መንእሰይ ገዛኢ ፍትዊ ብ 1999 ምስ ስነ- ጥበብ ተላልዩ። ኣብ ውሽጡ ፍቕሪ ግጥሚ እናጠጠዐ ስለዝመጽአ ከኣ ብርዑ ሒዙ ክሓናጥጥ ጀሚሩ። ኣብቲ እዋን ንሃገራዊ ፍቕሪ ዘንጸባርቑ ብዙሓት ግጥምታት ይጸሓፉ ስለዝነበሩ፡ ናይ ካልኦት ግጥምታት ካብ ምድጋምን ምስትምቓርን ሓሊፉ ናተይ ዝብሎምን ንስምዒታቱ ዝውክሉን ግጥምታት ክጽሕፍ ጀሚሩ። ብግጥምታት ሃይለ ቢዘንን መለስ ንጉሰን፡ ሰለሙን ድራርን ኢሳይያስ ጸጋይን ዝተመሰጠ ገዛኢ፡ ንብዙሓት ናይ ስነ-ግጥሚ ኣፍልጦ ዝነበሮም ካልኦት ይሓትትን፡ መጻሕፍቶም ክህቡዎን ተሞክሮኦም ከካፍሉዎን ይሓቶም ምንባሩ ብምሕባር ንኣበጋግስኡ ይዝክር። እቶም ብዝጽሕፍዎም ግጥምታት ኣኽቢሩን ንኢዱን ዝቐረቦም ጽሓፍቲ ከኣ ኩሉ ግዜ የተባብዕዎን የበራትዑዎን ምንባሮም ይምስክር። ከምኡ እናበለ ከኣ ምስ ጥበብን ግጥምን ተመሓዝዩ። ኣብ 2004 ከኣ፡ ዳርጋ ጸኒሓ ንስሙ ብምትካእ 'ሞንኮስየን' ዝብል ሳጓ ንኽለግቦ ምኽንያት ዝኾነት፡ ኣፍልጦ ሕማም ኤይድስ ንምዕባይ 'ምምንኳስ ምሓሸ' እትብል ግጥሚ ገጢሙ። ቀንዲ መልእኽቲ እታ ግጥሚ፡ ክትጥንቀቕ ዘይትኽእል እንተኼንካ፡ ካብ ብስቓይ ትልከፍ፡ ንኻልኦት ትለክፍ፡ ተለኻኺፍካ ትረግፍ፡ "ሓዳርን ፍቕርን ይትረፍካ፡ ምምንኳስ ይሓይሽ" ዝበሃለሉ እዋን ብምንባሩ ነታ ግጥሚ ከም ዝጸሓፈ ይነግር። ገዛኢ ሓያሎ ናይ ፍቕሪ ግጥምታት እውን ጽሒፉ እዩ። ምስተሰደ ከኣ ንውሽጣዊ ስምዒታቱ ዝገልጽ: "ከይደ" እትብል ብኸምዚ ስዒቡ ዝቕረበ እትንበብ ስምዒታዊት ግጥሙ ጽሒፉ። ከይደ ናበይ ምዃነይ ግን እንድዒ ከይደ እግረይ ናብ ዝመርሓኒ ከይደ ይበፅሖ'ዶ ኣይበፅሖን ከይደ ይኾኖ'ዶ ኣይኮነን እንድዒ ምልክት ሕቶ?
